open-index/open-wikipedia-markdown huggingface dataset:
Storrhette

**Storrhette** (*Mycena riparia*) er ein liten hettesopp som er rosa til lettare ljost brun på let. Han veks på rotnande storr og andre grasartar i våtmarksområde om hausten. Hatten er 1–4 millimeter på tvers.

Storrhette liknar på rosa sumphette, men denne har mellom anna ei gelatinøs hatthud og større sporar.

I Noreg er storrhette sjeldan og er berre funnen sør i landet.

## Kjelder
*
Parallaksefeil

**Parallaksefeil** er ein avlesingsfeil som oppstår om den optiske aksen til auga ikkje vert retta vinkelrett på skalaen for instrument der visaren og skalaen ligg i forskjellige plan. 

## Kjelder

*
Parallaktisk

**Parallaktisk** er oppstillinga av ein astronomisk kikkert når han kan dreiast om ein akse parallell med jordaksen (timeaksen eller polaksen) og ein akse vinkelrett på denne (deklinasjonsaksen). Ved jamn dreiing om timeaksen (omdreiningstid = 1 siderisk døgn), vil stjernehimmelen tilsynelatande stå stille i synsfeltet til kikkerten. Dreiinga vert utført av eit urverk.

## Kjelder

*
Patrick Moore

**Sir Patrick Alfred Caldwell-Moore** () var ein engelsk populærastronomisk forfattar og føredragsholder. Han var militærutdanna. Moore er særleg kjend for dei månadlege TV-programma sine på BBC kalla *[[The Sky at Night]]*, og gav ut *Yearbook of Astronomy* frå 1963 og publisert over 80 bøker. Fleire av bøkene er omsett til norsk. Han var direktør ved Armagh planetarium frå 1965 til 1948 og president i Den internasjonale astronomiske unionen 1982–1984. 

Asteroiden 2602 Moore er namnsett etter han.

## Kjelder

*

## Bakgrunnsstoff

* Bang! The Complete Historie på Universe by Brian May, Patrick Moore and Chris Lintott
Chun Jung-myung

**Chun Jung-myung** () er ein sørkoreansk filmskodespelar og programleiar.

## Filmografi
### Filmar
* *Master - God of Noodles* (2016)
* *Heart to Heart* (2015)
* *Reset* (2014)
* *Glory Jane* (2011)
* *The Duo* (2011)
* *Cinderella's Sister* (2010)
* *What's Up Fox* (2006)
* *Goodbye Solo* (2006)
* *Fashion 70's* (2005)
* *I Love H, He, Li...* (2004)
* *Beijing, My Love* (2004)
* *Honest Living* (2002)
* *Bad Girls* (2002)
* *Han-ip's Woman* (2002)
* *Third Coincidence* (2001)
* *Pure Flower Cafe* (2001)
* *New Nonstop* (2001)
* *Echo* (2000)
* *School 2* (1999)

### TV-seriar
* *Queen of the Night* (2013)
* *Hindsight* (2011)
* *Hansel and Gretel* (2007)
* *Les Formidables* (2006)
* *The Aggressives* (2005)
* *Twentidentity* (2004)
* *Dance Begins* (2003)
* *R U Ready?* (2002)
Peder Horrebow

**Peder Horrebow (Horrebov)** () var ein dansk astronom.  

Horrebow var professor i matematikk i København frå 1714 og direktør for Rundetårns observatorium. I boka si *Basis astronomiae* (1735) skildrar Horrebow dei instrumenta Ole Rømer nytta og offentleggjorde Rømer sitt *Triduum*.

Krateret Horrebow på månen er namnsett etter han.

## Kjelder

*
Passasje i astronomi

**Passasje** i astronomi er eit omgrep for når ein himmellekam passerer ein bestemt vertikalsirkel, som regel meridiansirkelen i sør, ein meridianpassasje.

Det kan òg syne til eit fenomen at ein av dei to nedre planetane, ved nedre kulminasjon, står så nær ein av sine knutar at han syner seg som ein liten, rund flekk som flyttar seg over solskiva. Dette skjer under ein Merkurpassasje og ein Venuspassasje.

## Kjelder

*
Passasjeinstrument

Eit **passasjeinstrument** er ein kikkert med horisontal omdreiingsakse. Svingeplanet for den optiske aksen til kikkerten er ofte meridianen. Instrumentet vert nytta til observasjon av stjernepassasjer, som vert nytta til rektascensjons- og tidsavgjersler. Det første instrumentet vart konstruert av Ole Rømer. Moderne passasjeinstrument er automatiserte og knytt til datamaskinar.

## Kjelder

*
Perihelrørsle

**Perihelrørsle** er ei langsam dreiing av den store aksen (linja mellom perihelium og aphelium) hos ein planetbane. Dette kjem av gravitasjonspåverknaden frå dei andre planetane. Dreiingsfarten kan reknast ut ved hjelp av metodar innan himmelmekanikken. Perihelrørsla til Merkurbanen er til dømes 574 bogesekund per hundreår, men berre 531 av desse kan forklarast ved hjelp av likningane til Newton. Det var difor ein stor triumf for Albert Einstein då den generelle relativitetsteorien hans òg kunne forklare dei resterande 43 bogesekunda per hundreår.

## Kjelder

*
Periode-luminositetsrelasjonen

**Periode-luminositetsrelasjonen** er ein relasjon som viser korleis lysvariasjonsperioden for ein type regelmessig varierande stjerner, kefeider, er avhengig av den mildare luminositeten. Jo lengre perioden er, dess større er luminositeten, og dei med lengst periode er særs klåre og ein kan sjå dei over store avstandar. Relasjonen vart oppdaga i 1912 av Henrietta Leavitt. Relasjonen er av viktig for å avgjere avstanden til kefeidane, i tillegg til avstanden til stjernehopar og nærliggende galaksar der dei finst. 

## Kjelder

*
Ole Olsen Nauen

**Ole Olsen Nauen** () var ein norsk  gardbrukar, verkseigar og politikar frå Sem i Vestfold. Han representerte Høgre på Stortinget i tre valbolkar i tida 1910-24.

Far til Nauen var gardbrukar og klokkestøypar. Ole Olsen Nauen sjølv fekk stipend for å studere klokkestøyping i Tyskland. Han tok over leiinga av klokkestøyperiet på Nauen i 1893 og styrte verksemda til 1925. Støyperiet voks mykje gjennom desse åra, og vart i praksis den einerådande leverandøren av kyrkjeklokker i Noreg. Han var også gardbrukar på farsgarden.

Nauen var med i heradsstyret i Sem i 24 år, ordførar i tre av åra og varaordførar i ni år. Elles var han åstadskommissær og styreleiar i den lokale sparebanken.

Valbolken 1910-12 var han varamann til Stortinget frå Jarlsberg krins, møtte 26. juni–8. august 1911 og 6. mai–4. juli 1912, begge gongane i staden for Christoffer Hannevig og som medlem i sosialkomiteen. På ny stortingsvaramann 1919-21 frå Jarlsberg, møtte heile sesjonane i 1920 og 1921, i staden for permitterte Sam Eyde, medlem i Finans-og tollkomiteen. Valbolken 1922-24 var han fast representant på Stortinget frå Vestfold fylke, medlem i Justiskomiteen.

## Kjelder
*
Perturbasjon i astronomi

Ein **perturbasjon** innan astronomi er ei forstyrring eller eit avvik i den relative rørsla til ein himmellekam, som jorda, omkring ein sentrallekam, som sola, skapt av gravitasjonsverkanden frå ein tredje himmellekam, som til dømes Jupiter. Den tredje lekamen vert kalla den perturberande himmellekamen.

Periodiske perturbasjonar vert gjenteken i forholdsvis korte tidsrom. Sekulære perturbasjonar er særs langsame forandringar. Desse er òg periodiske, men med særs lange periodar. Det var perturbasjonen i rørsla til Uranus som førte til oppdaginga av Neptun i 1846. Banen til månen er sterkt perturbert, noko som i høg grad vanskeleggjer utrekninga av posisjonen til månen. 

## Kjelder

*
Per Barth Lilje

**Per Barth Lilje** () er ein norsk astronom. 

Han tok Ph.D. ved University of Cambridge i Storbritannia i 1988. Lilje var tilsett ved Nordisk Instititutt for teoretisk atomfysikk, NORDITA, i København frå 1989 til 1992 og vart professor ved Universitetet i Oslo i 1993. 

Han har arbeidd innan kosmologi og ekstragalaktisk astronomi. Frå 2005 har han vore styrar ved Institutt for teoretisk astrofysikk ved Universitetet i Oslo.

## Kjelder

*
Umbra, penumbra og antumbra

**Umbra**, **penumbra** og **antumbra** er tre forskjellige delar av ein skugge i rommet bak ein skuggekastande himmellekam. 

Umbra, som er latinsk for «skugge», er den inste og mørkaste delen av skuggen, der lyskjelda er heilt blokkert av den formørkande lekamen. Ein observatør i umbrasonen opplever ei total formørking. Penumbra er regionen der berre delar av lyset vert formørka av lekamen. Ein observatør i denne sonen vil oppleve ei delvis formørking. Antumbra er området der lekamen føre lyskjelda ligg heilt innafor lysskiva. Ein vil då sjå ein lys ring rundt den formørkande lekamen. Om ein flyttar seg nærmare lekamen, vil denne ringen bli mindre og mindre til han til slutt skapar full umbra.

**Penumbra** kan òg syne til den gråsvarte kanten som omgir det sentrale, mørke området i ein solflekk på sola. 

## Kjelder

**Denne artikkelen bygger på «[[:en:Umbra, penumbra and antumbra|Umbra, penumbra and antumbra]]» frå ,  den 4. juli 2016.* 
*** oppgav desse kjeldene:*
Percival Lowell

**Percival Lawrence Lowell** () var ein amerikanske forretningsmann, forfattar, matematikar og astronom. 

Lowell var professor ved Massachusetts Institute of Technology frå 1902. Han grunnla Lowell-observatoriet i 1894 og under leiinga hans utvikla dette seg frå ein privat institusjon til eit sentrum for astronomisk aktivitet. Lowell er kjent for observasjonane sine av planetane, særleg av Mars. Ut frå studiar av Mars, særskild av furene på overflata, meinte han å kunne fastslå at planeten var busett av intelligente vesen, og han meinte dette heile livet sitt i artiklar og bøker, som *Mars and its Canals* (1907) og *Mars as the Abode of Life* (1908).

## Kjelder

*

## Bakgrunnsstoff

* Lowell Observatory
*
Per Maltby

**Per Maltby** () var ein norsk astronom. 

Han tok dr.philos. i 1964 og vart dosent i astrofysikk ved Universitetet i Oslo frå 1967 og professor frå 1983. Han publiserte mange avhandlingar innafor radioastronomi og solfysikk.

## Kjelder

*
Per Olof Lindblad

**Per Olof Lindblad** () er ein svensk astronom og son av Bertil Lindblad. 

Lindblad har vore professor i astronomi og direktør for Stockholms observatorium frå 1966. Han har særleg arbeidd med strukturen og dynamikken til galakseane. 

## Kjelder

*
Borgå

**Borgå** (finsk **Porvoo**) er ein by og kommune i landskapet Nyland sør i Finland. Borgå har 47 404 innbyggjarar og eit areal på 663 km². Borgå grensar til kommunane Sibbo, Borgnäs, Askola, Mörskom og Lovisa. 

Byen ligg i den austlegaste finlandssvensken regionen, og var tidlegare einspråkleg svensk. No har likevel byen finsktalande fleirtal (ca. 64 %).

Borgå er den nest eldste byen i Finland og vart grunnlagt av den svenske kongen Magnus Eriksson i 1346. Byen er bispesete for alle svenskspråklege kyrkjelydar i Finland. 

Etter at Finland vart russisk storfyrstedømme i 1809 vart Borgå lantdag halde i byen. Her vart religionen i landet stadfesta. Likeeins vart Finlands rett til å halde på svensk lov slått fast. 

Finlands nasjonalskald Johan Ludvig Runeberg levde i Borgå i 40 års tid frå 1837 fram til han døydde i 1877. 

Ting å sjå i Borgå er mellom anna [domkyrkja og dei gamle trehusa som ligg rundt.
Gamlebyen i Borgå utgjer saman med Borgå ådal eit av dei 27 offisielle nasjonallandskapa i Finland.

## Galleri

Porvoo_Rathaus1.JPG|Borgå rådhus
Runebergs_hem_i_Borgå_1900.jpg|Runeberg sin heim i Borgå


## Kjelder

**Denne artikkelen bygger på «[[:nb:Borgå|Borgå]]» frå ,  den 4. juli 2016.*  

## Bakgrunnsstoff
* ''Uppslagsverket Finland'', Borgå
* Borgå stad
* ''Miljöministeriet'', Finlands 27 nationallandskap
Ekenäs

**Ekenäs** (finsk **Tammisaari**) er ein by og tidlegare kommune i landskapet Nyland i Finland.
Ekenäs var ein tospråkleg kommune, med svensk som majoritetsspråk (82,2 %) og finsk som minoritetsspråk (16,2 %). Kommunane Karis, Pojo og Ekenäs vart 1. januar 2009 slått saman til den nye kommunen Raseborg.

## Kjelder

**Denne artikkelen bygger på «[[:nb:Ekenäs|Ekenäs]]» frå ,  den 4. juli 2016.*  

## Bakgrunnsstoff
* ''Uppslagsverket Finland'' , Ekenäs
Peter Andreas Hansen

**Peter Andreas Hansen** () var ein dansk-tysk astronom.

Hansen var opphavleg urmakar før han vart direktør for observatoriet på Seeberg ved Gotha i 1825. Han gav viktige bidrag til teorien for rørsla til månen og planetane. I 1853 gav han ut *Tables de soleil* og i 1857 *Tables de la lune*.

## Kjelder

*
Augustin Ehrensvärd

**Augustin Ehrensvärd** () var ein svensk greve, feltmarskalk og kunstnar som er kjend for å ha oppretta skärgårdsflottan og Sveaborg festning ved Helsingfors.

Ehrensvärd var son av Jacob Johan Scheffer, som vart adla Ehrensvärd i 1717 og Anna Margaretha, fødd Mannerheim. Han var far til Carl August Ehrensvärd.

## Bibliografi
* *Anteckningar under en resa i Finland 1747*, utgitt 1882

## Kjelder

**Denne artikkelen bygger på «[[:nb:Augustin Ehrensvärd|Augustin Ehrensvärd]]» frå ,  den 4. juli 2016.*  
 

## Bakgrunnsstoff
* Augustin Ehrensvärd i *Biografiskt lexikon för Finland*
*  i *Svenskt biografiskt handlexikon*, (2. utg., 1906)
* 
*
Carl Ludvig Engel

**Johann Carl Ludwig Engel** () var ein tysk arkitekt kjent for neoklassisk stil. Han hadde stor innverknad på arkitekturen i Finland i første del av 1800-talet.

Det meste kjende bygget hans finst i Helsingfors, som han hjelpte med å byggja opp som hovudstad frå 1826. Blant bygga er Senatstorget og bygningane rundt plassen. Bygningane er Helsingfors domkyrkje, senatet, nasjonalbiblioteket og hovudbygningen ved universitetet.

## Kjelder

**Denne artikkelen bygger på «[[:nb:Carl Ludvig Engel|Carl Ludvig Engel]]» frå ,  den 4. juli 2016.*  
 

## Bakgrunnsstoff
* Biografiskt lexikon för Finland om Engel
Dickursby

**Dickursby** (finsk *Tikkurila*, på slang *Tiksi*) er ein bydel med jarnbanestasjon i Vanda i Finland. 

Dickursby ligg 16 kilometer nord for Helsingfors sentrum på den nordre sida av Kervo å. Bydelen er det administrative sentrumet i Vanda, og det viktigaste sentrumet i Vanda i lag med Myrbacka.

## Kjelder

**Denne artikkelen bygger på «[[:nb:Dickursby|Dickursby]]» frå ,  den 4. juli 2016.*
Piccolomini på månen

**Piccolomini** er eit markant nedslagskrater søraust på månen. Krateret Rothmann ligg i vest-sørvest, og i sør ligg Stiborius. Det lange Rupes Altai byrjar ved vestkanten av Piccolomini, og svingar seg nordvestover. Krateret er namnsett etter den italienske erkebiskopen og astronomen Alessandro Piccolomini frå 1500-talet. Det er 88 kilometer i diameter og 4&nbsp;500 meter djupt. Krateret er frå øvre imbrium for 3,8 til 3,2 milliardar år sidan.

Kraterkanten har blitt kraftig slite ned av andre nedslag, og den indre veggen består av terrassar. Desse strkturane er noko glatt ut av ras og erosjon, mest truleg skapt av seismisk aktivitet. Kraterbotnen er relativt jamn, med berre nokre små åsar og krater. I midten er ein kompleks sentral topp omgjeve av mindre toppar. Hovudtoppen stig 2000 meter over kraterbotnen.

## Satellittkrater
Til vanleg er desse identifisert på månekart med ein bokstav ved sidan av kratermidtpunktet som er nærast Piccolomini.

## Kjelder

**Denne artikkelen bygger på «[[:en:Piccolomini (crater)|Piccolomini (crater)]]» frå ,  den 4. juli 2016.* 
*** oppgav desse kjeldene:*
Sibelius-akademiet

**Sibelius-akademiet**, som no heiter **Konstuniversitetets Sibelius-Akademi** på svensk og **Taideyliopiston Sibelius-Akatemia** på finsk etter å ha gått inn i Konstuniversitetet i 2013, er den delen av Konstuniversitetet i Finland som tek for seg utdanning og forsking innanfor musikkfeltet.  Akademiet har namn etter den finske komponisten Jean Sibelius, og har sitt hovudsete i Helsinki, men driv òg undervisning i Kuopio og Seinäjoki. Sibelius-Akademin er eit av dei største musikkakademia i Europa, og har ikring 1 500 studentar og meir enn 1 000 lærarar og andre medarbeidarar.

Akademiet har si bakgrunn i Helsingfors musikinstitut, som vart skipa i 1882 på privat initiativ av musikkpedagogen og komponisten Martin Wegelius. Namnet på instituttet vart endra i 1924 til Helsingfors konservatorium, og i 1939 vart namnet Sibelius-Akademin. I 1980 vart det gjennomført ei administrasjonsreform som gjorde Sibelius-Akademin til statleg høgskule, og i 1998 vart akademiet eit universitet, som i 2013 vart ein del av Konstuniversitetet.

Det er ti ulike utdanningsprogram ved Sibelius-Akademin. Ein kan utdanne seg til musikkandidat og musikkmagister, og ein kan avleggje musiklicentiatexamen og musikdoktorsexamen (doktorgrad). Til liks med mange andre konservatorium kringom i verda, har Sibelius-Akademin òg eit juniorakademi for gåverike musikarar i skulealderen.

## Avdelingar
* Avdelningen för folkmusik (folkemusikk)
* Avdelningen för jazzmusik (jazz)
* Avdelningen för komposition och musikteori (komposisjon og musikkteori)
* Avdelningen för kyrkomusik (kyrkjemusikk)
* Avdelningen för musikpedagogik
* Avdelningen för musikteknologi 
* Avdelningen för orkesterinstrument
* Avdelningen för pianomusik 
* Avdelningen för vokalmusik
* Avdelningen i Kuopio, eller «Kuopio-eininga» for kyrkjemusikk-utdanning og kunstforvaltning-utdanning.

## Fotnotar

## Bakgrunnsstoff
*Offisielle nettsider
Konrad Knudsen

**Konrad Gustav Knudsen** () var ein norsk  målar, journalist og politikar frå Drammen. Han representerte Arbeidarpartiet på Stortinget frå 1937 til 1957. Knudsen er mellom anna kjend for å ha oppmoda sovjet-politikaren Lev Trotskij om å «søke asyl» i Noreg.

Knudsen var fødd i Drammen, der faren var målarmeister. Etter å ha avslutta handelsskulen i 1904, arbeidde han sjølv som målar i Drammen fram til 1908. Han reiste då til USA, der han arbeidde som vekselvis målar, tømmerhoggar og bygningsarbeidar, til han i 1917 fekk jobb som redaktør i den norskspråklege avis Social-Demokraten i Chicago. I 1920 reiste han tilbake til Drammen, og var dei neste tre åra arbeidsleiar for målarar. Han fekk då ei redaktørstilling i avisa «Fremtiden» sitt avdelingskontor i Hønefoss, og arbeidde der dei neste 13 åra.

I 1935 inviterte Knudsen den sovjetiske dissidenten Lev Trotskij til Noreg, og hyste han i eit hus som Knudsen leigde på Veksal i Heradsbygda, vest for Hønefoss. Etter at medlemer i Nasjonal Samling sommaren 1936 braut seg inn i huset, tok den norske regjeringa affære og justisminister Trygve Lie bestemte at Trotskij måtte ut av landet.

Ved stortingsvalet i 1936 vart Knudsen vald inn på Stortinget frå Buskerud fylke og for Arbeidarpartiet. Under andre verdskrigen rømde Knudsen fyrst til Sverige og arbeidde ved den norske legasjonen. Deretter reiste han over til Canada i 1941 og til New York i USA i 1942. Han arbeidde då i infomasjonstenesta for Noreg, og seinare i riksrevisjonen. Knudsen vart attvald til Stortinget i 1945, 1949 og 1953. Heile denne tida, 1945-57, var han medlem i Utanriks- og konstitusjonskomiteen.

## Kjelder
*Stortingsbiografi
Martin Wegelius

**Martin Wegelius** () var ein finsk komponist og musikkpedagog. Han skipa Sibelius-akademiet, og vart den første rektoren på akademiet. Musikalsk var Wegelius påverka av den tyske romantiske skulen, særleg av Richard Wagner. Han var fødd i Helsingfors, der han òg døydde.

## Kjelder

**Denne artikkelen bygger på «[[:nb:Martin Wegelius|Martin Wegelius]]» frå ,  den 4. juli 2016.*  
 
; Referansar
Johan E. Mowinckel

**Johan Ernst Mowinckel** () var ein norsk kjøpmann og politikar frå Bergen. Han var stortingsrepresentant for Høgre i åra 1922-24.

Mowinckel var son til ein kjøpmann. Etter læretid i Tyskland slo han seg ned i heimbyen Bergen og arbeidde i fem år, 1875-80, hos kjøpmann Ludolf Næss. Sidan dreiv han ulike handelsverksemder. Det tok til med grossistfirmaet Mowinckel & Müller, frå 1884 drive vidare som sjølveigd kolonialvare-grossist J.E. Mowinckel. På 1890-talet starta han opp ein margarinfabrikk, og dreiv denne i nærare 30 år. I 1895 var han med å stifte handelsforeininga i Bergen, formann i foreininga og ei tid varaordførar i bystyret.

Perioden 1906-09 var Mowinckel varamann til Stortinget frå Nygård valkrins. Ved stortingsvalet 1921 vart han vald til å representere Bergen by og partiet Høgre på Stortinget, der han i åra 1922-24 var medlem i Næringskomite nr 2.

## Kjelder
*Stortingsbiografi
Kióneli

**Kióneli** (gresk Κιόνελι, tyrkisk *Gönyeli*) ligg i den nordvestlege delen av byområdet til Levkosía på Kypros og er ein lokalstyrt busetnad i distriktet Levkosía i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene, frå 1983 administrert av Den tyrkiske republikken Nord-Kypros som kommunen Gönyeli i distriktet Lefkoşa.

Ved folketeljinga i 2011 hadde den nord-kypriotiske kommunen Gönyeli 17&nbsp;277 innbyggjarar. Av desse budde 17&nbsp;045 i sjølve byen, fordelt på bydelane:
*Gönyeli (Kióneli) (11&nbsp;671&nbsp;innbyggjarar)
*Yenikent (5&nbsp;374&nbsp;innbyggjarar)

Til kommunen høyrer òg busetnaden:
* (232&nbsp;innbyggjarar)

Gönyeli inngår i storbyområdet til Lefkoşa (Nord-Levkosía).

## Referansar
Georg Arnestad

**Georg Arnestad** () er ein norsk redaktør, sakprosaforfattar og kulturforskar fødd på Rygg i Gloppen kommune og busett i Sogndal.

Arnestad tok artium i språkfag ved Firda vidaregåande skule i 1967. Han vart utdanna siviløkonom ved Norges Handelshøyskole (NHH) i 1973, og høgare avdeling i økonomisk historie ved NHH i 1977. Arnestad var vitskapleg assistent ved NHH i åra 1976–1977. Han var deretter konsulent for kulturavdelinga i Kyrkje- og undervisningsdepartementet frå 1978–1981. Han vart forskar og amanuensis ved Sogn og Fjordane distriktshøgskule frå 1981–1987, forskar ved Vestlandsforsking i perioden 1988–1996, med eit års opphald 1991–1992, då han vart utnemnd som spesialrådgjevar for Kulturdepartementet. Han har vore både forskings- og utviklingsleiar og seniorrådgjevar ved Høgskulen i Sogn og Fjordane.

I perioden 1981–1987 var Arnestad redaktør for tidsskriftet *Søkelys på Sogn og Fjordane*, og *Norsk Kulturårbok* Samlaget 1994–1999. Han har vore styreleiar for Sogndal Kulturhus AS.

## Bibliografi
### Bøker
*

*

*

*

*

*

*

*

*

*

*

*

*

*

*

### I bøker - eit utval
*
*
### I tidsskrift - eit utval
* Lokalhistoriske artiklar Sogn og Fjordane

## Kjelder
* Om Georg Arnestad i Allkunne 

## Bakgrunnsstoff
* Publikasjonar i Oria

* Heimesida til Høgskulen på Vestlandet
Pierre Janssen

**Pierre Jules César Janssen** (), òg kjend som **Jules Janssen**, var ein fransk astronom. 

Janssen var direktør for observatoriet Paris-Meudon frå det vart oppretta i 1875. Han gjorde viktige arbeid innan solfysikk og er særleg kjend for fotografia sine av sola. Han gjorde oppdagingar i spektrumet til sola som var med på oppdaginga av helium.

## Kjelder

*
Angelo Secchi

**Pietro Angelo Secchi** () var ein italiensk astronom. 

I 1849 utnemnde pave Pius IX han til professor og direktør for det nyoppretta observatoriet til Collegio Romano. Secchi var ein pioner innafor studiet av solfenomen, stellarspektroskopi og spektralklassifikasjon.

Han har gjeve namn til secchiskiva.

## Kjelder

*
Planemo

Ein **planemo** er ein planetliknande himmellekam, noko tyngre enn Jupiter. Til skilnad frå Jupiter og andre planetar, krinsar ikkje planemoane om noko stjerne, men flyttar seg fritt i verdsrommet. 

Astronomane Ray Jayawardhana frå University of Toronto og Valentin D. Ivanov frå Europaan Southern Observatory (ESO) oppdaga to såkalla planemoar som krinsar om kvarandre i 2006.

Planemo-paret, som går under nemninga Oph 162225-240515, ligg kring 400 lysår frå jorda i eit stjernedannande område i stjernebiletet Slangeberaren. Den eine planemoen er omkring sju gonger tyngre enn Jupiter, og den andre kring dobbelt så tung.

Avstanden mellem dei to planemoane er kring seks gonger større enn avstanden mellom sola og Pluto. Alderen deira er estimert til å vere kring èin million år. 

Jayawardhana og Ivanov meiner at planemo-paret er danna som resultat av samantrekningar i ei gass-sky, på same måte som dobbelstjerner blir til.

## Kjelder
*Delphin, Inger Lise A. (14. februar 2009). Planemoer. I Store norske leksikon. Henta 13. august 2014 frå http://snl.no/planemoer.
Pistolstjerna

**Pistolstjerna** er ei blå hyperkjempe og er ein av dei mest lyssterke stjernene ein kjenner til i Mjølkevegen. Ho er ein av dei mange massive, unge stjernene i Femlinghopen i den sentrale galakseregionen. Stjerna er kalla opp etter forma til Pistoltåka, som ho lyser opp. Stjerna ligg kring 25&nbsp;000 lysår frå jorda i stjernebiletet Skytten. Ho ville ha vore synleg for det nakne auga som ei stjern med 4. storleiksklasse, om det ikkje var for interstellart støv som fullstendig skjuler ho frå synleg lys. 

Pistolstjerna vart oppdaga av Hubbleteleskopet tidleg i 1990-åra. Ein trur at ho har kasta frå seg nesten ti solmassar med materie i enorme utbrot for 4&nbsp;000 til 6&nbsp;000 år sidan. Stjernevinden er over 10 milliardar sterkare enn solvinden. Ein kjenner ikkje til den nøyaktige alderen, men det er venta at ho vil ende livet som ein særs lysterk supernova eller hypernova i 1 til 3 millionar år. 

Tidlege rapportar indikerte at ho kunne skine nesten 100 millionar sterkare enn sola, men seinare studiar har redusert dette estimatet og ho er kring ein tredjedel så lyssterk som dobbeltstjernesystemet Eta Carinae. Likevel stråler ho ut like mykje energi på 20 sekund, som sola gjer på eit heilt år. 

## Kjelder

**Denne artikkelen bygger på «[[:en:Pistol Star|Pistol Star]]» frå ,  den 4. juli 2016.* 
*** oppgav desse kjeldene:*


## Bakgrunnsstoff
Planetarium

Eit **planetarium** er opphavleg ein mekanisk modell av planetsystemet.

I dag vert det vanlegvis nytta om eit instrument (òg bygningen der instrumentet står) som viser utsjånaden til himmelen og rørsla til himmellekamane ved hjelp av projeksjonsapparat som kastar bilete av innsida av ein stor, halvkuleforma kvelving over tilskodarane. Det første mekaniske planetariet vart bygd alt av Arkhimedes kring. 250 fvt. Det første moderne planetariet vart oppført 1924 i Jena i Tyskland. Det største planetariet i Europa ligg i London. Det vart opna 1958 og har plass til 550 tilskodarar. Det einaste offisielle planetariet i Noreg, Nordlysplanetariet, ligg i Tromsø.

## Kjelder

*

## Bakgrunnsstoff

* WPD (Worldwide Planetariums Database)
Konstuniversitetet

**Konstuniversitetet** (finsk *Taideyliopisto*) er eit universitet i Helsinki i Finland innanfor feltet kunst, musikk og drama/teater. Universitetet vart skipa i 2013 ved at Sibeliusakademin, Bildkonstakademin (Biletkunstakademiet) og Teaterhögskolan (Teaterhøgskulen) vart slege saman.

Skipinga av eit Konstuniversitet hadde vore diskutert lenge. Allereie på 1980-talet hadde det såkalla Böle-projektet som mål å få samla Sibelius-Akademin, Konstindustriella högskolan og Teaterhögskolan på same tomt, og diskusjonen om ei samanslåing av kunstutdanninga held òg fram nesten heile 2000-talet. I 2010 skipa Undervisnings- och kulturministeriet («Undervisnings- og kulturdepartementet») ei utgreiingsgruppe for Konstuniversitetet med det føremålet å styrke og fremje kvaliteten, gjennomslagskrafta og den internasjonale konkurransekrafta i finsk kunst og kultur. I november 2011 godkjende styra i Bildkonstakademin, Sibelius-Akademin og Teaterhögskolan samanslåinga.

## Soga til dei tre institusjonane som vart  Konstuniversitetet
*Bildkonstakademin hadde sin tidlegast forgjengar i Finska Konstförenings ritskola («Den finske kunstforeningas teikneskule»),  som tok til med si verksemd  i 1848. Dei fyrste av dei nasjonalt og internasjonalt viktige finske kunstnarane, frå  Albert Edelfelt og Axel Gallén til Helene Schjerfbeck og Ellen Thesleff, har vore studentar ved Konstföreningens ritskola. Frå 1939 vart namnet Finlands konstakademis skola, driven av stiftinga Finlands konstakademi. Skulen vart statleg i 1985 og vekk då namnet Bildkonstakademin. I 1993 vart Bildkonstakademin høgskule,  og i 1998 universitet.

*Sibelius-Akademin vart skipa på privat initiativ i 1882 under namnet Helsingfors Musikinstitut. Ein av elevane var Jean Sibelius, som seinare skulle verte ein slags gallionsfigur for instituttet, som med tida fekk namn etter han. I 1924 endra instituttet namn til Helsingfors konservatorium i samband med at verksemda vart utvida, og i 1939 var tida kome då namnet Sibelius-Akademin vart teke i bruk. Sibelius-Akademin vart ein statleg institusjon i 1980, og universitet i 1998.

*Teaterhögskolan har røter attende til Finlands fyrste teaterskola i åra 1866–1868 på Nya Teatern. I 1908 vart Svenska Teaterskolan skipa på Svenska Teatern. Finskspråklege skodespelarar vart i åra 1904–1940 utdanna på elevskulen hjå Finlands Nationalteater og på det private instituttet Suomen Näyttämöopisto. I 1943 vart Finlands Teaterskola opna. Teaterhögskolan vart skipa i 1979 ved at den finskspråklege og den svenskspråklege teaterskulen vart slege saman til ein statlig, tospråkleg teaterhøgskule.

## Bakgrunnsstoff

*
*Nøkkelinformasjon om Konstuniversitetet
Platonisk år

Eit **platonisk år** er 25&nbsp;800 år og er den tida rotasjonsaksen til jorda nyttar på eitt omlaup langs ei kjegleflate. Himmelpolane skildrar på grunn av presesjonen sirklar omkring polane til ekliptikken.

## Kjelder

*
Plutino

Ein **plutino** er ein himmellekam som i nærleiken av banen til Pluto fullfører to omlaup rundt sola for kvar gang Neptun gjer tre omlaup (2 : 3 resonans). Pluto og månen Charon er omgjeve av ein enorm sverm av himmellekamar, kjent som kuiperbelte-objekt eller transneptunske objekt. Mange av dei er isklumpar. 

I følgje ein ny hypotese, *Pluto-familiehypotesen*, er nokre av plutinoene danna samstundes med Pluto og Charon i ein kraftig kollisjon. Ein reknar med at kuiperbeltet består av ca. 100&nbsp; 000 objekt. Kring 1/4 av dei kjende objekta i dette beltet er plutinoar. Nokre av dei største plutinoane er 90482 Orcus, 28978 Ixion og 38083 Rhadamanthus, som er på storleik med Charon med diametrar på rundt 1200 kilometer.

## Kjelder
*Delphin, Inger Lise A. (14. februar 2009). Plutino. I Store norske leksikon. Henta 13. august 2014 frå http://snl.no/Plutino.

## Bakgrunnsstoff
* David Jewitt om Plutinos
* Minor Planet Center
Pol i astronomi

**Himmelpolane** er polane for himmelekvator eller skjeringspunkta mellom den forlenga jordaksen (verdsaksen eller himmelaksen) og himmelkula. Himmelpolar kan vere polane til ekliptikken og dei galaktiske polane som er polane for galaktisk ekvator. Senit og nadir er polane til den astronomiske horisonten.

## Kjelder

*
Safranhette

**Safranhette** (*Mycena crocata*) er ein mellomstor hettesopp som typisk veks på nedfalne kvister av bøk. Han har ein oransje stilk og safranfarga mjølkesaft. Hatten er 0,5–2,5 centimeter på tvers.

Han veks både om sumaren og hausten i område der det veks bøk, og kan vanskeleg forvekslast med andre artar.

## Kjelder
*
Scaphander lignarius

***Scaphander lignarius*** er ein boblesnigel som lever i havet på djupner mellom 70 og 630 meter. Han et poredyr, muslingar, sniglar og sjøtenner.

*S. lignarius * finst aust i Atlanterhavet frå Finnmark til Dei britiske øyane, Europa, Middelhavet, Kanariøyane og Madeira.

## Galleri

Scaphander lignarius 01.jpg|Skal av *S. lignarius* 
Skal av Scaphander lignarius.jpg|Skal av *S. lignarius* ]]


## Kjelder
* 
;Referansar
Mándres

**Mándres** (gresk Μάντρες, tyrkisk *Hamitköy*) eller **Khamít Mándres** (gresk Χαμίτ Μάντρες) ligg i den nordlege delen av byområdet til Levkosía på Kypros og er ein lokalstyrt busetnad i distriktet Levkosía i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene, frå 1983 administrert av Den tyrkiske republikken Nord-Kypros som ein del av kommunen Lefkoşa (Levkosía) i distriktet Lefkoşa.

Ved folketeljinga i 2011 hadde Hamitköy 5&nbsp;338 innbyggjarar.

Hamitköy inngår i storbyområdet til Lefkoşa (Nord-Levkosía).

## Referansar
Planetesimal

Ein **planetesimal** er ein liten himmellekam som går i bane rundt sola. Ein trur at desse har eksistert sidan før planetane vart danna

Ein trur at for kring 3,8 milliardar år sidan, etter ein perioden kjend som det seine, kraftige bombardementet, var dei fleste planetesimalane i solsystemet anten kasta ut av solsystemet, i store eksentriske banar som Oortskya, eller hadde kollidert med større lekamar. Ei par planetesimalar kan ha blitt fanga inn som månar, slik som Marsmånane Phobos og Deimos.

Planetesimalar som har overlevd fram til i dag er verdifulle for forskarar fordi dei inneheld informasjon om utviklinga av solsystemet. Sjølv om det ytre av desse planetesimalane er påverka av intens solstråling, som kan ha endra dei kjemiske forholda der, er det indre av desse lekamane urørte sidan dei vart danna. Dette gjer dei til ein «tidskapsel» som kan sei noko om tilhøva i gasskya som låg kring sola før planetane vart danna. 

## Kjelder

**Denne artikkelen bygger på «[[:en:Planetesimal|Planetesimal]]» frå ,  den 4. juli 2016.* 
*** oppgav desse kjeldene:*
Planet X

**Planet X** var eit namn som opphavleg vart nytta av Percival Lowell om ein ukjent planet han postulerte måtte eksistere utafor Neptun. Det no eit uoffisielt namn på ein hypotetisk planet utafor dvergplaneten Pluto.

## Kjelder

*
Oskar Skogly

**Oskar Skogly** () var ein norsk organisasjonsmann og politikar frå Fåberg i Oppland. Han var seks månader i 1963 kommunal- og arbeidsminister i Einar Gerhardsen si tredje regjering, samt stortingsrepresentant frå 1958 til 1969.

Skogly gjekk både på lærlingskule og teknisk kveldsskule i åra frå han var 14 til 18. Frå 1932 til -36 gjekk han i målarlære. Han arbeidde så som målar nokre år. I 1945 vart han tilsett styrar ved Bygningsarbeidernes målekontor for Hedmark og Oppland. Deretter var han frå 1952 forbundssekretær i Hedmark og Oppland fram til 1958.

Skogly var medlem av heradsstyret i Fåberg frå 1937, ordførar i tolv år frå 1945. Seinare var han medlem i Lillehammer bystyre i to åtskilde periodar; 1964-71 og 1976-79. Gjennom fleire tiår var han med i styringa av ei mengd offentlege verksemder og tiltak. Til dømes var han formann i Hunderfossen interkommunale kraftselskap 1946-76, Sjukehusnemnda i Oppland 1949-57,  Helsenemnda i Oppland 1949-57, Hovudstyret i Den Norske Stats Husbank 1966-78 og Det regionale høgskulestyret for Oppland 1976-84.

Skogly møtte på Stortinget i tre samanhengande valperiodar; 1958-61, 1961-65 og 1965-69. Han var medlem i Kommunalkomiteen 1958-63 og Sosialkomiteen 1963-69, og var formann i fyrstnemnde 1961-63 og sistnemnde 1965-69.

Den 4. februar 1963 vart Skogly utnemnd til kommunalminister i Gerhardsen III-regjeringa. Under handsaminga av Kings Bay-ulykka 1962 mista regjeringa styringa med debatten. Rapporten frå Tønseth-kommisjonen, utpeika av regjeringa, om ulykka kom til departementet kort tid før Stortinget skulle avslutte sesjonen i juni 1963. Skogly sende rapporten til pressa med sperrefrist same dag som Stortinget skulle oppløysast. Då opposisjonspartia fekk kjennskap til dette, vart oppløysinga utsett, og i august 1963 fall regjeringa etter eit mistillitsvotum i Stortinget.
Då Einar Gerhardsen skipa si fjerde regjering hausten 1963 fekk ikkje Skogly nokon ministerpost, noko han tok seg svært nær av.

Skogly fekk kongens fortenestmedalje i gull i 1978.

## Kjelder

*
Iver Unsgård

**Iver Johan Davidsson Unsgård** () var ein norsk småbrukar, arbeidar og politikar frå Tydal i Sør-Trøndelag. Han representerte Arbeidarpartiet på Stortinget i tida 1958-69.

Unsgård var son til ein gardbrukar og snikkar, og voks opp på småbruket Kirkhus i Tydal. Etter folkeskulen gjekk han skulevinteren 1923/24 på folkehøgskule. Han livnærte seg som anleggs- og skogsarbeidar, frå 1939 også som småbrukar.

Unsgård kom for alvor inn i arbeidarrørsla som styremedlem og seinare formann i Tydal AUF i 1920-åra. Arbeidarpartiet fekk auka oppslutnad i Tydal i åra etter fyrste verdskrigen, og etter valet i 1934 sat partiet med reint fleirtal i heradsstyret. Unsgård var så ordførar i Tydal 1935-37 og på ny 1948-58, heile tida med Arbeiderpartiet i fleirtalsposisjon.

Ved stortingsvalet hausten 1957 vart Unsgård vald inn på Stortinget frå Sør-Trøndelag. Med attval i 1961 og 1965 vart han verande på tinget til hausten 1969. Han var medlem 1958-61 i Protokollkomitéen og frå hausten 1961 i Landbrukskomitéen til han i 1969 sa nei til renominasjon til Stortinget 1969-73.

Unsgård var formann 1959-63 i Landsrådet for viltstell, jakt og fangst, og 1968-74 styremedlem i Statens Kornforretning.

## Kjelder
*Stortingsbiografi
Johan Strand Johansen

**Johan Strand Johansen** () var ein norsk journalist og politikar frå Åfjord. Han var arbeidsminister i samlingsregjeringa 1945, leia av Einar Gerhardsen. Johansen var i åtte år partisekretær i Norges Kommunistiske Parti og stortingsrepresentant åra 1945-49 og 1954-55. Han er kjend for rolla si i det såkalla Furubotn-oppgjeret.

### Liv og gjerning
Johansen var son til ein fabrikkarbeidar frå Åfjord. I 1924 fekk han stilling som journalist i avisa Ny Tid i Trondheim. Same året vart han vald til sekretær i Norges Kommunistiske Ungdomsforbund, ein posisjon han hadde til 1928. Frå 1927 til 1930 studerte han ved den såkalla Lenin-skulen til Komintern i Moskva. I 1930-31 var han redaktør i Hardanger Arbeiderblad i Odda. Då han i 1931 vart vald inn i sentralstyret til Norges Kommunistiske Parti, fekk han jobb som medarbeidar i avisa Arbeideren i Oslo. 

Gjennom 1920- og 1930-åra vart Johansen fleire gongar fengsla for sine politiske aktivitetar. I 1924 vart han dømd til seks vekers fengsel for rolla han spelte i Fjellseter-affæren. Sju år seinare var han sentralstyret sin representant i streikemarkeringa som sommaren 1931 utvikla seg til Menstadslaget, for dette vart han dømd til ti månaders fengselsstraff.

I 1941 vart Johansen og den russisk-jødiske kona hans, Helene Sterlina, arrestert av Gestapo og deportert til Tyskland. Kona døydde i Auschwitz i 1942, medan Johansen i store delar av verdskrigen sat internert i fangeleiren Sachsenhausen.

Etter han vart sett fri våren 1945, vart Johansen vald til partisekretær i kommunistpartiet, ein post han han hadde til 1953. Han var ein av to NKP-representantar i samlingsregjeringa i 1945. Same året var han sentral i dei mislukka samlingsforhandlingane med Det norske Arbeiderparti. Hausten 1945 vart han vald til stortingsrepresentant frå Oslo, på tinget var han 1945-49 medlem i Utanriks- og konstitusjonskomiteen.

Partitsekretær Johansen var i 1949 den fremste pådrivaren då leiinga i Norges Kommunistiske Parti gjekk til angrep mot partifellen Peder Furubotn og ein del andre NKP-medlemer, det såkalla «andre sentrum». Striden enda med at Furubotn vart utvist or partiet.

I 1953 vart Johansen vald til nestformann i partiet. Ved stortingsvalet 1953 vart han vald til stortingsrepresentant for andre gong, han fekk plass i Kyrkje- og undervisningskomiteen. Han trekte seg i 1955 frå nestformannsvervet, etter han hadde vorte send til Moskva på det som vart kalla eit «kuropphald». Han var då mentalt ustabil. Seinare fekk han seg eit husvære i Moskva, og budde der frå 1957 til han døydde i 1970.

## Kjelder

**Denne artikkelen bygger på «[[:nb:Johan Strand Johansen|Johan Strand Johansen]]» frå ,  den 5. juli 2016.*  
 
*Stortingsbiografi
Play the Game

«**Play the Game**» er ein song av det britiske rockebandet Queen, skriven av Freddie Mercury. Det var den første songen på albumet *[[The Game av Queen|The Game]]* frå 1980. Songen finst òg på *[[Greatest Hits av Queen|Greatest Hits]]*. Songen byrjar med fleire lydar frå ein Oberheim OB-X synthesiser, og var første gongen bandet brukte dette elektroniske instrumentet på ei plate. Dei spelte songen på konsertane sine i 1980 til 1982. Singelen vart ein hit i Storbritannia, der han nådde 14. plassen, medan han nådde 42. plassen i USA. 

Seinare singlar som «It's a Hard Life» og «You Don't Fool Me» vitjar på ny temaet som vert presentert i «Play the Game», der Mercury skriv ut frå perspektivet til den same kjærasten fleire år etter den første songen og reflekterer over minna om eit mislukka forhold i den sistnemnte. Både «Play the Game» og «It's a Hard Life» har ein liknande struktur, basert på pianospelinga til Mercury og dei mange laga av harmonivokal frå resten av bandet.

## B-Side
B-sida til singelen var «A Human Body», og var i mange år ein av få Queen-songar som berre var tilgjengeleg på vinyl. Han kom ut på bonusalbumet *Complete Vision* i 1985 i plateboksen *[[The Complete Works av Queen|The Complete Works]]*. Songen vart til slutt gjeve ut på CD i 2009 som ein del av *[[The Singles Collection Volume 2]]* og på ei bonusplate som følgde den nymastra versjonen av *The Game* i 2011.

## Musikkvideo
Omslaget på singelen og musikkvideoen vart laga av Brian Grant, og var første gongen Mercury synte seg i det som seinare vart kjennemerket hans, nemleg barten sin. Brian May spelar ikkje på den vanlege Red Special-gitaren sin, og nyttar i staden ein Fender Stratocaster-etterlikning laga av Satellite. Dette var truleg for at gitaren ikkje skulle bli skadd i delen av videoen der Mercury tar gitaren frå May og verkar å kaste han attende. Dette vart spelt inn baklengs slik at det ser ut som om May tar i mot gitaren og byrjar å spele soloen. Eit bilete av bandet føre ein blåskjerm frå videoen vart seinare nytta til omslaget av «Another One Bites the Dust».

## Medverkande
*Freddie Mercury - solo- og korvokal, piano, synthesiser
*Brian May - elektrisk gitar, korvokal
*Roger Taylor - trommer, korvokal
*John Deacon - bassgitar

## Lister

## Andre versjonar
Den amerikanske duoen Beach House spelte inn ein versjon av «Play the Game» for iTunes Store-utgåva av Red Hot Organization-samleplata *[[Dark Was the Night]]*. 

Songen kunne lastast ned for musikkvideospelet *[[Rock Band 3]]*.

## Kjelder

**Denne artikkelen bygger på «[[:en:Play the Game (song)|Play the Game (song)]]» frå ,  den 5. juli 2016.* 
*** oppgav desse kjeldene:*


## Bakgrunnsstoff
*Offisiell YouTube-videoar: original musikkvideo, Live at the Bowl
*Tekst på den offisielle nettsida til Queen
Rasmus S. Moltu

**Rasmus Martinus Sivertsson Moltu** () var ein norsk gardbrukar, fiskar og politikar frå Herøy i Møre og Romsdal. Han var stortingsmann for partiet Venstre i åra 1919-24.

Moltu var son til ein gardbrukar på Moldtustranda i Herøy på Sunnmøre. Han gjekk eit kurs på amtsskulen, og var fiskar og frå 1888 gardbrukar på Moltu. I 1889 fekk han offentleg stipend for å vitje verdsutstillinga i Paris. Frå 1895 til 1915 dreiv han fiskje frå eigen fiskebåt. Samstundes dreiv han handel med både sild og torsk.

Moltu var medlem i Herøy heradsstyre frå 1898, ordførar 1908-19. Han var også forlikskommissær i Herøy. Både i 1915 og 1929 var han med i departementale fiskeribankkomitear, og i 1929 også i ein komite som såg på klippfiskprisane. Moltu var formann i Søndmøre og Romsdals Fiskeriselskap og styremedlem i Noregs Fiskarlag.

I åra 1910-15 var Moltu varamann til Stortinget frå Søre Sunnmøre krins. Perioden 1919-21 møtte han på tinget frå valkrinsen Ytre Sunnmøre, medan han i 1922-24 representerte Møre fylke.
Alle tingåra var han medlem i Næringskomite nr 1.

## Kjelder
*Stortingsbiografi
Signe Swensson

**Signe Swensson** () var ein norsk lege og Høgre-politikar. Ho var stortingsrepresentant frå 1931 til 1936.

## Medisinsk karriere
Signe Swensson hadde studenteksamen frå Trondhjems katedralskole frå 1911, lærerinneeksamen frå Kristiania lærerskole frå 1912, medisinsk embedseksamen frå 1922 og dessutan studium i hudsjukdomar ved Rikshospitalet og klinikkar i Paris, Berlin, Wien, New York og Chicago. Swensson var lærar ved folkeskolen i Trondhjem 1913–1917, kandidat ved Trondhjem sykehus, Ullevål sykehus og Rikshospitalet 1923–1925, distriktslege på Frøya og fiskerilege på Titran og Halten vinteren 1926, fiskerilege på Skrova i Lofoten vinteren 1927 og lege med hudsjukdomar som spesialitet i Trondhjem frå 1927. Frå mai 1945 var ho styrer ved poliklinikk og sjukehusavdeling for veneriske sjukdomar hos kvinner i byen.

## Politikk
Swensson var aktiv i politikken og organisasjonslivet som formann i Trondhjems Kvinneråd frå 1930, innvald på Stortinget frå Trondheim og Levanger 1931–1936, formann i Norges Yrkeskvinners Landsforbund 1936–1946, medlem av Trondheim bystyre 1937–1947, medlem av Statens bustadsplankomite av 1938 og viseformann i Trondheim skulestyre 1939–1945. Ho var viseformann og fungerande formann i Norsk Kvinnesaksforening. På Stortinget var ho sekretær i Helsekomiteen 1931–1933 og medlem av Universitets- og fagskolekomiteen 1934–1936. Som stortingskandidat i 1930 brukte ho slagordet «Signe Norge, Signe Høire, Signe Swensson!» på plakatar.

## Familie
Ho var dotter av den svenskfødde kjøpmannen Pehr Gustaf Swensson og syster av overlege Nils Victor Swensson.

## Kjelder




----
**Denne artikkelen bygger på «[[:nb:Signe Swensson|Signe Swensson]]» frå ,  den 5. juli 2016.*  


## Bakgrunnsstoff
* «Signe Swensson».  Norsk senter for forskingsdata.
Need Your Loving Tonight

«**Need Your Loving Tonight**» er ein song av rockebandet Queen, skriven av bassgitaristen John Deacon. Han er den fjerde songen på albumet *[[The Game av Queen|The Game]]* frå 180 og den andre songen på albumet av Deacon (etter «Another One Bites the Dust»).

Han vart gjeven ut på singel i november 1980 og nådde 44. plassen i USA. 

## Konsertversjonar
Songen vart sjeldan spelt under The Game-turneen tidleg i 1980-åra og ikkje igjen etter dette. 

## Medverkande
*Freddie Mercury - solo- og korvokal
*Brian May - elektrisk gitar, korvokal 
*Roger Taylor - trommer, korvokal
*John Deacon - bassgitar, acoustic rytmegitar

## Kjelder

**Denne artikkelen bygger på «[[:en:Need Your Loving Tonight|Need Your Loving Tonight]]» frå ,  den 5. juli 2016.* 
*** oppgav desse kjeldene:*



## Bakgrunnsstoff
* Tekst på den offisielle nettsida til Queen
Save Me av Queen

«**Save Me**» er ein song av det britiske rockebandet Queen frå 1980 på albumet *[[The Game av Queen|The Game]]*. Han er skriven av gitaristen Brian May og vart spelt inn i 1979. Den 25. januar 1980 vart han gjeven ut på singel i Storbritannia, mesten seks månader før albumet kom ut. «Save Me» låg seks veker på UK Singles Chart og nådde 11. plassen.

Songen vart spelt på konsertar frå 1979 til 1982 og vart spelt inn for konsertalbuma *[[Queen Rock Montreal]]* og *[[Queen on Fire – Live at the Bowl]]*. Songen finst òg på *[[Greatest Hits av Queen|Greatest Hits]]* og *[[Queen Forever]]*.

## Historie
Brian May skreiv «Save Me» om slutten på eit forhold mellom kona og ein ven av ho, og spelte sjølv piano, synthesizer og gitar. På konsertversjonane byrja songen ofte med ein pianointro som ikkje finst på studioversjonen. Kerry Ellis spelte inn versjon sin av songen på debutalbumet *[[Anthems av Kerry Ellis|Anthems]]*. Ho har òg spelt songen live., fleire gonger med Brian May. 

## Musikkvideo
Videoen for songen vart filma i Alexandra Palace den 22. desember 1979 og regissert av Keith «Keef» MacMillan med animasjonar av ei kvinne og ei due. 

## I popkulturen
*Songen vart nytta i TV-serien *[[New Girl]]*

## Medverkande
*Freddie Mercury - solo- og korvokal
*Brian May - akustisk og elektrisk gitar, piano, synthesizer, korvokal
*Roger Taylor - trommer, korvokal
*John Deacon - bassgitar

## Lister

## Kjelder

**Denne artikkelen bygger på «[[:en:Save Me (Queen song)|Save Me (Queen song)]]» frå ,  den 5. juli 2016.* 
*** oppgav desse kjeldene:*


## Bakgrunnsstoff
*Offisielle YouTube-videoar: original musikkvideo, Live at the Bowl
* Tekst på den offisielle nettsida til Queen
*
Vibrio vulnificus

***Vibrio vulnificus*** er ein gram-negativ og bøygd stongforma bakterie. Han føretrekkjer temperaturar over 18 °C og lever fritt i sjøvatn med lågt til moderat saltinnhald.

I menneske kan *V. vulnificus* valda gastroenteritt, blodforgifting og lokal celle- og vevsdaude.

## Kjelder
*
Olaf Kolsum

**Olaf Martin Kolsum** () var ein norsk politikar for Venstre. Han var ordførar i Tromsø i periodane 1914-16, 1923-25 og 1933-34, og var stortingsrepresentant innvald for kjøpstadene i Nordland, Troms og Finnmark frå 1937 til 1945.

Etter at han hadde drive som bod i Trondheim og Bodø, kom han i 1898 til Tromsø, og starta kolonialforretning der året etter. Forretningen hans kom etter kvart til å omfatta blant anna AS Tromsø Skibsverft & Mekaniske Verkstad, Nordnorsk Importkompani AS, AS Provianteringen og Stokmarknes Mekaniske Verkstad. I tillegg til åra som ordførar var han medlem av Tromsø bystyre 1911-37 og varaordfører i fleire periodar. På Stortinget var han medlem i Kommunalkomiteen.

## Kjelder

----
**Denne artikkelen bygger på «[[:nb:Olaf Kolsum|Olaf Kolsum]]» frå ,  den 5. juli 2016.  oppgav desse kjeldene:*  
* Vilhelm Haffner: *[http://urn.nb.no/URN:NBN:no-nb_digibok_2007060100024 Stortinget og statsrådet 1915-1945 - Bind 1 Biografier]*. Oslo 1949 (s. 412-413, digitalisert av Nasjonalbiblioteket)
* E. Hoffstad: *[http://urn.nb.no/URN:NBN:no-nb_digibok_2007011600010 Hvem er hvem i næringslivet?- Merkantilt biografisk leksikon]*. Oslo 1939 (s. 506-507, digitalisert av Nasjonalbiblioteket)
*
Elias Winther Jørgensen

**Elias Winther Jørgensen** () var ein norsk godseigar og 2. representant frå Jarlsberg grevskap til det første ordentlege Storting i 1815.

## Kjelder

* 
* Tallak Lindstøl: *Stortinget og Statsraadet*, 1814-1914. B. 1 D. 1 : Biografier A-K, side 462-463, digital utgave

**Denne artikkelen bygger på «[[:nb:Elias Winther Jørgensen|Elias Winther Jørgensen]]» frå ,  den 5. juli 2016.*